cyanic-selkie/wikianc huggingface dataset:
Lewis Hamilton
2021
By die Russiese Grand Prix het Norris sy eerste voorwegsprongplek ooit ingeneem. Hamilton het nie verder as die vierde plek gekom nie, Verstappen het weens 'n enjinwisseling nie aan die kwalifisering deelgeneem nie, wat beteken het dat hy in elk geval laaste sou wegspring. Hamilton het tydens die wedren gesukkel om Norris verby te steek, wat gelyk het of hy op pad was na sy eerste oorwinning. Verstappen het ook swaar gekry, hy het nie verder as die sewende plek gevorder nie. Weens skielike reën en die regte taktiese besluite kon Mercedes en Hamilton die wedren wen met Verstappen in die 2de plek. Norris het besluit om nie 'n kuipestop te maak nie en het op droë bande voortgegaan en sy eerste oorwinning weggegooi. Hamilton het weer die kampioenskapvoorsprong met 2 punte geneem. Met dié wedren het Hamilton sy honderdste oorwinning in Formule 1 behaal.
Die volgende wedren was in Turkye, en as gevolg van die vervanging van sy binnebrandenjin, het Hamilton 'n roosterstraf van 10 plekke gekry. Hy kon eerste kwalifiseer en het dus die wedren in 11de begin. Valtteri Bottas wen die wedren voor Verstappen, Hamilton het in die 5de plek geëindig. Dit het Verstappen toegelaat om weer die voortou te neem met 'n 6-punt voorsprong.
Die Verenigde State se Grand Prix was die afgelope jare 'n geskikte baan vir die Mercedes. Dit was egter Verstappen wat die voorwegsprongplek inneem het met Hamilton in die 2de plek. Hamilton kon Verstappen met die wegspring verbysteek, maar 'n aggressiewe strategie deur Red Bull het Verstappen in staat gestel om weer te wen met Hamilton in die tweede plek.
Die Grand Prix van Mexiko is 'n baan wat beter geskik is vir die Red Bull-motor. Mercedes en Hamilton verwag dus ’n baie moeilike naweek. Teen alle kanse kon Mercedes 'n 1-2 in kwalifisering neem, met Bottas in P1 en Hamilton in P2. Tydens die wedren het hulle egter geen kans gehad nie, Verstappen het die wedren met 'n voorsprong van 16,5 sekondes gewen. Hamilton het gedoen wat hy kon en tweede geëindig in die ren. Verstappen het nou 'n voorsprong van 19 punte gehad met 4 wedrenne oor.
Hamilton moes die São Paulo Grand Prix in Brasilië wen om nog ’n kans op die titel te hê, Verstappen se voorsprong was reeds 19 punte. Hy het egter 'n 5-plek roosterstraf vir Sondag se wedren gehad. Hy kon eerste kwalifiseer en behoort dus die naelren heelvoor begin. Hamilton is weens 'n oortreding met sy DRS gediskwalifiseer en moes laaste in die naelren wegspring. Tydens die naelren het hy 15 plekke ingehaal en 5de geëindig. Verstappen het tweede geëindig en 2 punte verdien, wat sy voorsprong tot 21 punte vergroot het. Hamilton moes die wedren in die 10de plek begin weens sy enjinverandering. Verstappen het met die wegspring die voortou geneem, maar word egter gou deur Hamilton ingehaal. Hamilton het die ren gewen en Verstappen se voorsprong tot 14 punte verminder.
Hamilton kon sy motor op die eerste plek plaas in Katar, met Verstappen langs hom. Verstappen is egter steeds gepenaliseer omdat hy 'n dubbelgeel vlag geïgnoreer het, hy moes 5 plekke terugskuif en sou sewende wegspring. Hamilton het die wedren beheer en maklik gewen, Verstappen was tweede. Omdat Verstappen die punt vir die vinnigste rondte kon neem, het hy 'n voorsprong van 8 punte behou. Die kampioenskap was baie opwindend nie net vir die jaers nie, maar ook vir die vervaardigers. Mercedes het slegs 'n voorsprong van 2 punte gehad.
Die voorlaaste ren van die seisoen was in Saoedi-Arabië by die splinternuwe Djedda-baan, 'n straatbaan wat teen hoë spoed bestuur word. Hamilton kon paal vat nadat Verstappen, wat gelyk het of hy op pad paal toe was, in sy laaste lopie 'n fout gemaak het. Bottas het tweede gekwalifiseer. Die eerste drie plekke het ná die wegspring dieselfde gebly. Weens 'n harde botsing deur Mick Schumacher is daar 'n veiligheidsmotorsituasie en Hamilton en Bottas besluit albei om 'n kuipestop te maak. 'n Paar rondtes later kom 'n rooi vlag egter op, wat Verstappen 'n gratis kuipestop besorg het. Ná die rooi vlag was daar weer 'n staande wegspring, Hamilton het baie beter as Verstappen weggekom en kon die voortou neem. Verstappen het nie ingegee nie en 'n stukkie van die baan afgesny, wat Hamilton gedwing het om terug te val na derde. 'n Paar botsings het weer 'n rooi vlag laat lig. Ná oorleg met die FIA ​​is Hamilton toegelaat om tweede agter te begin en Ocon op P1 en voor Verstappen op P3. Beide Hamilton en Verstappen het beter as Ocon weggekom, maar dit was Verstappen wat die voortou kon neem. Ná ’n lang jaagtog het Hamilton ’n kans gehad om verby te steek. Verstappen het weer 'n stukkie van die baan afgesny en die renbestuur het hom vermaan om die posisie terug te gee. Verstappen het sy motor stadiger gemaak en selfs gerem, gevolglik het Hamilton agter Verstappen gebly. Hamilton het Verstappen daarvan beskuldig dat hy hom “remtoets”. Verstappen het Hamilton 'n paar rondtes later laat verbygaan, maar dadelik weer die voortou geneem op die pylvak. Verstappen is 'n tydstraf van 5 sekondes opgelê omdat hy "die baan verlaat het en 'n voordeel gekry het". Hamilton kon uiteindelik vir Verstappen verbysteek en het die wedren gewen. Hy het ook die vinnigste rondtetyd behaal. As gevolg van hierdie ekstra punt was Hamilton en Verstappen gelykop op punte met slegs een ren oor.
Daardie laaste ren was die 2021 Aboe Dhabi Grand Prix op 12 Desember. Verstappen het voor weggespring met Hamilton in die tweede plek. Met die wegspring het Hamilton sy mededinger dadelik verbygesteek. Dit blyk toe dat hy goed op pad was na sy agtste wêreldtitel met 'n aansienlike voorsprong in die ren, totdat 'n veiligheidsmotor in rondte 53 (van 'n totaal van 58 rondtes) uitgekom het weens 'n ongeluk deur Latifi. Verstappen het toe in die kuipe gestop vir vars bande, wat Hamilton verhinder het om sy voorsprong te behou. Met een rondte om te gaan, is die agterlopers wat tussen die twee mededingers geplaas was, toegelaat om die veiligheidsmotor in te haal en Verstappen direk agter Hamilton te laat. Die jaers het weer weggespring met slegs een rondte oor. Op hierdie laaste rondte het Verstappen by Hamilton verbygeglip en die ren op dramatiese wyse gewen. Hamilton het dus sy agtste wêreldtitel misgeloop en Verstappen het kampioen geword. Sy span Mercedes het ná die wedren nog twee betogings ingedien, maar sonder sukses.
2022
Die 2022-seisoen was 'n keerpunt vir Mercedes, ná 8 agtereenvolgende jare van titeloorwinnings. Mercedes het in die voorbereiding reeds probleme met die nuwe motor gehad. Hulle is as nommer drie agter Red Bull en Ferrari beskou.
Hamilton het 'n nuwe spanmaat in die naam van George Russell gekry. Hamilton het die seisoen in die sesde plek afgesluit met 240 punte, 35 minder as spanmaat Russell. Vir die eerste keer in sy Formule 1-loopbaan het hy nie ’n enkele wedren in ’n seisoen gewen nie. Hy het egter vyf keer tweede geëindig in 'n Grand Prix.
By die seisoenopening in Bahrein het Hamilton slegs vyfde op die rooster gekwalifiseer. Ferrari se Charles Leclerc oorheers die kwalifisering en wen ook die wedren met sy spanmaat Carlos Sainz jr. in die tweede plek. Na 'n veiligheidsmotor tot rondte 51 toe die wedren hervat is, het Leclerc die voortou behou oor Verstappen, wat sy kuipbemanning geradio het omdat hy vermoed het hy het 'n krageenheidprobleem. Hy is deur Sainz en Hamilton verbygesteek toe hy sy motor in rondte 54 geparkeer het. Hamilton eindig 'n verdienstelike derde plek, en behaal 15 punte in die proses.
By die volgende ren in Saoedi-Arabië kon Hamilton nie beter as die 16de plek kwalifiseer nie. Hy eindig die wedren teleurstellend in die 10de plek terwyl sy spanmaat Russell ver voor hom op 5de eindig. Hamilton het nou 16 punte in die jaerskampioenskap gehad, net agter Russell. Dit was ook Hamilton se 180ste renbegin met Mercedes, wat Michael Schumacher se rekord oortref het vir die meeste renne wat deur 'n enkele span begin is.
In Australië gaan dit effens beter, die Mercedes-motors van Hamilton en Russell eindig 3de en 4de, met Hamilton op die podium. Hamilton vaar weer teleurstellend in die Emilia-Romagna Grand Prix op Imola. Hy het 13de gekwalifiseer en 14de in die naelloopwedloop en 13de in die hoofwedren geëindig. In die Miami Grand Prix, twee weke later, kruis Russell die wenstreep in 5de en Hamilton in 6de. Max Verstappen wen weer gemaklik voor die 2 Ferrari's.
In Spanje 2022 is Hamilton 5de agter sy spanmaat wat 'n podiumplek verower, en in die Monaco GP klop Russell Hamilton weer en neem 5de voor Hamilton se agtste plek.
Formule Een-uitslae
* Seisoen nog aan die gang. † Kon nie die ren voltooi nie, maar is geklassifiseer omrede hy meer as 90% van die wedrenafstand afgelê het.
‡ Halwe punte is in België toegeken in 2021 omdat daar minder as 75% van die wedren afgelê is weens hewige reën.
Whonamedit?
Whonamedit? is ’n Engelse woordeboek van mediese terme wat na mense genoem is en van wie met die identifikasie van die terme verbind word. Hoewel dit ’n woordeboek is, bevat dit heelwat uitgebreide artikels en bibliografieë.
Die woordeboek se webtuiste is in Noorweë en word onderhou deur die mediese historikus Ole Daniel Enersen.
Hal March
Hal March (22 April 1920 – 19 Januarie 1970) was 'n Amerikaanse akteur, regisseur, en skrywer. Hy was bekend vir sy rolle in die rolprente The Atomic Kid (1954) en Send Me No Flowers (1964), en in die televisiereekse The George Burns and Gracie Allen Show (1950) en Camp Runamuck (1965).
Tom Chase
Tom Chase (gebore 6 Maart 1965) is 'n Amerikaanse akteur.
Kirby Griffin
Kirby Griffin (gebore 14 November 1991) is 'n Amerikaanse aktrise.
Geldsoorte van die Kaapkolonie
Die muntgeskiedenis van die Kaapkolonie bevat drie periodes. Die eerste, die Nederlandse koloniale periode loop vanaf 1652 tot die begin van die tweede Britse besetting (1806). Gedurende hierdie periode gebruik die Kaap dieselfde geldsisteem as Nederland en sy kolonies. Die tweede periode loop van die begin van die tweede Britse besetting (1806) tot die herroeping van die rijksdaalder notas in 1824. Gedurende hierdie periode gebruik die Kaap beide die Nederlandse geldsisteem en die Britse geldsisteem. Die derde periode is die Britse koloniale periode wat vanaf 1824 geloop het totdat Suid Afrika sy eie munte in 1923 gekry het. Gedurende die begin van hierdie periode is die ou Nederlandse geld herroep en die Kaap het Britse geld gebruik.
Nykøbing Mors
Nykøbing Mors is ‘n plek in die Deense Noord-Jutlandstreek van die Morsømunisipaliteit. Dit het 9 154 inwoners (2011).
Geldsoorte van die Kaapkolonie
Nederlandse kolonie
In 1652 is die Nederlandse Kaapkolonie deur Jan van Riebeeck gestig. Tydens die VOC se dae is gulden, stuiwer en pennings deur boekhouers in Amsterdam gebruik. Daar was 16 pennings in een stuiwer en 20 stuiwers in een gulden. Die gulden was ongeveer twee Engelse sjielings (R 0,20) werd. Hierdie wisselkoers het tot 1967 geduur. Daar was geen een-tot-een ooreenkoms tussen rekenkunde en munte nie en ook was daar geen penning munte nie: die kleinste munt is die doit (vier pennings). In 1694 is die muntsisteem oor die sewe provinsies gestandaardisser. Van daardie datum af, is die munte uit elke provinsie dieselfde behalwe die wapen van die provinsie maar nogtans is die wisselkoers tussen goud en silwer munte nie vasgestel nie; hulle het gewissel in ooreenstemming met die relatiewe prys van goud en silwer. Verdere verordeninge is deur die Nederlandse staatsgeneraal is in 1710, 1720 en 1730 gepubliseer om die verslag van munte in die sewe provinsies te reguleer.
Notas
Tydens die laaste helfte van die agtiende eeu is min silwermunte deur die verskillende Nederlandse provinsies geslaan, maar heelwat silwermunte is in die Spaanse kolonies in Amerika geslaan. Hierdie munte, veral die agt-real-munt of Spaanse peso word dwarsdeur die wêreld gebruik. Aangesien baie vreemde skepe saam met die Nederlandse skepe verversings by die Kaap gekry het, kom sulke munte in die Kaap in sirkulasie.
In 1782 het die VOC hul laaste dividend betaal en hulle het ook papiergeld (die Ryksdaalder) gedruk. Hierdie papiergeld is teen die VoC se kapitaal gewaarborg.
Tweede Britse besetting
Op 6 en 7 Januarie 1806 het die Britse magte onder die bevel van Luitenant Generaal sir David Baird die Kaapkolonie by Melkbosstrand ingeval en op 10 Januarie 1806 is Kaapstad aan die Britte oorhanding. Volgens die Articulen van Capitulatie bly papiergeld in sirkulasie. Die staatseiendom is aan die Britte oorhanding en word die waarborg vir die papiergeld. As gevolg van skepe van verskeie lande wat in Kaapstad verversings gekoop het, is verskeie geldsoorte in sirkulasie. Dus het Baird 'n proklomasie gemaak om the waarde van verskeie munte in die kolonie te vas te stel. Invoer en uitvoer van goud en silwer munte met 'n bedrag hoër as tien Britse pond was ook verbode.
Met die Kongres van Wene (1815) word die Kaap 'n Britse kolonie.
Britse kolonie
Tussen 1758 en 1816 is min munte in die Verenige Koninkryk geslaan. In sommige jare is Spaanse agt real munte oorgestempel met die Britse waarde. In 1816 is die muntsisteem hervorm, die ghienie (wie se waarde met die goudprys gewissel het) is deur 'n goue pond (of sovereign) vervang met 'n vaste waarde van 20 sjielings. Nuwe silwer munte is geslaan en dwarsdeur die Britse ryk versprei.
Die Britse munte in omloop vanaf 1824 is
In 1849 is die twee sjieling munt vir die eerste maal gestempel. Tussen 1892 en 1900 is hierdie muntsisteem deur die Zuid-Afrikaansche Republiek gebruik en tussen 1923 en 1961 is dit deur die Suid-Afrikaanse Reserwebank gebruik. Al gebruik die Kaap Britse munte gedurende hierdie periode, kry die drie pennie munt sy eie Suid-Afrikaanse naam – die "'tiekie". Die woord "tiekie" kom van die Maleis woord "tiga" of "drie".
Toe die Kaapkolonie in 1806 deur die Britte oorgeneem is, is die papiergeld in omgang deur die Kaapse bates van die Bataviese regering gewaarborg. Vanaf 1824 begin die Britse regering om die Spaanse munte deur die hele Britse Ryk met Britse munte te vervang. In die Kaap geld dit ook vir rixdaalers. Tussen 1806 en 1824 het die waarde van die Bataviese waarborg gedaal en in 1825 is die rixdaaler net 1/6 (R0,15) werd in plaas van die vier sjilings (R0,40) in 1806.
In 1815 is die eerste Suid-Afrikaanse munte gestempel – Rev John Campbell, 'n Skotse sendeling het die munt van tekenmunte gereel vir gebruik in Griekwastad. Die waarde van hierdie munte was 1⁄4 pennie, 1⁄2 pennie, 5 pennies en 10 pennies. In latere jare het verskeie mense ook tekens gestempel. Die mees bekende van hierdie tekens is die tekens van Strachan en kie wat gestempel is vir gebruik in Starchan en kie se winkels in Griekwaland-Oos. (LW - Vanaf 1879 is Griqualand-Oos 'n gedeelte van die Kaap Kolonie).
Nykøbing Mors
Nykøbing Mors is die grootste plek op die eiland Mors in die Limfjord in die noordweste van Denemarke, in die Morsømunisipaliteit.
Dit is hier in Nykøbing Mors waar daar in 1899 die Deens-Noorse skrywer Aksel Sandemose gebore word. Die ervaring wat hy hier in Nykøbing Mors opgedoen het sou hy in sy later werke aanwend.
Bram Fischer Internasionale Lughawe
Bram Fischer Internasionale Lughawe (IATA: BFN, ICAO: FABL) is 'n lughawe in Bloemfontein, Suid-Afrika.
Dit is na die kommunis Bram Fischer genoem. Die lughawe het in vroeëre jare (tot 1995) as die JBM Hertzog-lughawe en daarna as die Bloemfontein Internasionale Lughawe bekend gestaan. Pres. Jacob Zuma het die naamsverandering op Donderdag, 13 Desember 2012 aangekondig en dit as " 'n stap in die rigting van nasiebou wat 'n gedeelde erfenis en toekoms uitstraal" beskryf.
Die aanloopbaan word met die Lugmagbasis Bloemspruit gedeel. Die terminaalgebou is geleë by:
John Paul Reynolds
John Paul Reynolds (gebore 5 Augustus 1991) is 'n Amerikaanse akteur en skrywer. Hy is bekend vir sy rolle in die televisiereekse High Maintenance (2016), Search Party (2016), en Stranger Things (2016).
Francis George Farewell
Francis George Farewell (1784–1829) was 'n vroeë pionier van Natal en 'n Luitenant in die Britse Vloot. Hy arriveer in 1823 in die Kaapkolonie en sluit aan by 'n ekspedisie op die skip Salisbury wat na Port Natal gestuur is. Hy word gelok deur die moontlikhede wat die land bied en besluit om 'n nedersetting te begin en oorreed 25 ander koloniste om by hom aan te sluit. In Junie 1824 bou hulle die eerste huise, maar 21 persone laat hom in die steek. In dieselfde jaar besoek hy vir Tsjaka van wie hy 'n groot grondtoekenning in die omgewing van die Durban baai ontvang. Gedurende 1828 besoek hy Port Elizabeth om handelsware te koop; hy word vermoor deur inboorlinge op sy terugtog.
Begraafplaas H-kultuur
duimnael|300px|Die [[geografie van die Rigveda, met riviere en die ligging van die Swat- en die Begraafplaas H-kultuur aangedui.]]
Die Begraafplaas H-kultuur was ’n Bronstydperk-kultuur in Pandjab, Noordwes-Indië, van omstreeks 1900 v.C. tot omstreeks 1300 v.C. Dit word verbind met beide die laat fase van die Indusvalleibeskawing en die Indo-Ariese migrasies.
Oorsprong
Die Begraafplaas H-kultuur was in en om die Pandjab-streek in die moderne Indië en Pakistan geleë. Dit is genoem na ’n begraafplaas wat in "gebied H" by Harappa ontdek is. Oorblyfsels van die kultuur dateer van omstreeks 1900 v.C. tot omstreeks 1300 v.C.
Volgens Rafique Mughal het die kultuur omstreeks 1700 v.C. uit die noordelike deel van die Indusvalleibeskawing ontstaan. Dit was deel van die Pandjab-fase, een van drie kulturele fases wat in die Lokalisasie- of Laat Harappa-tydperk van die Indusvalleitradisie ontwikkel het. Volgens Kenoyer het die Begraafplaas H-kultuur "dalk net ’n verandering in die fokus van nedersettingsorganisasie weerspieël van dit wat die patroon was tydens die vroeëre Harappafase – en nie kulturele, diskontinuïteit, stedelike agteruitgang, invallende volke of die verlating van die terrein, wat alles al in die verlede voorgestel is, nie." Volgens Kennedy en Mallory & Adams toon die kultuur ook "duidelike biologiese ooreenkomste" met die vroeëre bevolking van Harappa.
Sommige eienskappe van die Begraafplaas H-kultuur is al verbind aan die Swatkultuur, wat beskou is as bewys van die Indo-Ariese beweging in die rigting van die Indiese subkontinent. Volgens Parpola verteenwoordig die Begraafplaas H-kultuur ’n eerste golf van Indo-Ariese migrasie van so vroeg as 1900 v.C., wat gevolg is deur ’n migrasie na Pandjab omstreeks 1700-1400 v.C. Kochhar meen die Swat IV het die Begraafplaas H-fase in Harappa help ontwikkel (2000-1800 v.C.), terwyl die Rigvediese Indo-Ariërs van Swat V later die Begraafplaas H-mense geabsorbeer het en aanleiding gegee het tot die Geverfdegryswarekultuur (tot 1400 v.C.).
Saam met die Gandhara-grafkultuur en die Okerpotkultuur word die Begraafplaas H-kultuur deur sommige geleerdes beskou as ’n faktor in die vorming van die Vediese beskawing.
Clement Attlee
Clement Richard Attlee, 1st Earl Attlee (* 3 Januarie 1883; † 8 Oktober 1967), was 'n Britse politikus wat tussen 1945 en 1951 as eerste minister en, vanaf 1935 tot en met 1955, as leier van die Britse Arbeidersparty gedien het.
Attlee was die eerste politikus wat die amp van vise-premier (deputy prime minister) beklee het (in die koalisie-regering onder Winston Churchill wat tydens die Tweede Wêreldoorlog gevorm is) en 'n reuse-oorwinning vir die Arbeidersparty in die algemene verkiesing van 1945 behaal en in 1950, ná 'n naelskraap oorwinning, vir 'n tweede ampstermyn verkies is. Hy was die eerste premier uit die geledere van die Arbeidersparty wat 'n volle ampstermyn uitgedien het, asook die eerste wat met 'n algehele meerderheid van setels vir die Arbeidersparty in die Britse Laerhuis kon regeer. Tot dusver het geen ander leier van die Arbeidersparty hierdie funksie langer vervul as Clement Attlee nie.
In die tyd tussen die twee wêreldoorloë het die Arbeidersparty aanvanklik 'n beleid van pasifisme gevolg, maar het hierdie paaibeleid uiteindelik laat vaar. Attlee het die destydse Britse premier Neville Chamberlain se pogings om 'n politieke skikking met Adolf Hitler deur vreedsame onderhandelinge te bereik skerp gekritiseer. Ná die uitbreek van die Tweede Wêreldoorlog het die Arbeidersparty deel van Winston Churchill se koalisieregering geword. In dié oorlogskabinet het Attlee aanvanklik as Lordseëlbewaarder (Lord Privy Seal) gedien en is twee jaar later as vise-premier aangewys. Die koalisieregering is in 1945 ontbind, en Attlee het in die algemene verkiesing van dié jaar 'n algehele meerderheid van 144 setels met 47,8 persent van die uitgebragte stemme vir sy party behaal.
Die regering, wat hy voorgestaan het, het die na-oorlogse konsensus bereik – 'n politieke en ekonomiese beleid wat al gedurende die oorlog in die Beveridgeverslag geskets is en waarvolgens volle indiensneming deur Keynesiaanse ekonomiese maatreëls bereik en 'n uitgebreide welvaartstelsel geskep sou word. Binne hierdie politieke konteks het die Attleeregering begin om basiese dienste en sleutelnywerhede te nasionaliseer en 'n Nasionale Gesondheidsdiens in die lewe te roep.
Die Konserwatiewe Party was aanvanklik gekant teen 'n Keynesiaanse fiskale beleid, maar het die na-oorlogse konsensus uiteindelik net soos alle ander partye aanvaar. Hierdie konsensus het meer as drie dekades lank die ekonomiese en politieke grondslag van die Verenigde Koninkryk gevorm en sou eers in 1979 deur Margaret Thatcher verwerp word.
Attlee, wat in sy tyd en ook vandag hoog gewaardeer word vir sy politieke prestasies, is in 2004 in 'n meningspeiling, wat deur die Universiteit van Leeds en Ipsos MORI onder 139 akademici gehou is, as die grootste staatsman aangewys wat die Verenigde Koninkryk in die 20ste eeu opgelewer het, voor Winston Churchill wat in die tweede plek beland het.
Union Solingen
Union Solingen is 'n Duitse sokkerklub uit Solingen in die deelstaat Noord-Rynland-Wesfale.
Na die Tweede Wêreldoorlog is die klub in 1949 herstig as SC Union Ohligs In 1973 het die klub met VfL Wald Ohligs 1897 saamgesmelt en Ohligs SC Solingen geword, maar die volgende seisoen is sy naam verander na SG Union Solingen. Die klub het hierna 14 seisoene in die 2. Bundesliga deurgebring, maar na die relegasie in 1989 het die klub bankrot gespeel.
Rhoda Griffis
Rhoda Griffis (gebore 9 Januarie 1965) is 'n Amerikaanse aktrise. Sy is bekend vir haar rolle in die rolprente Walk the Line (2005), The Blind Side (2009), Parental Guidance (2012), en Guardians of the Galaxy Vol. 2 (2017).
Kunene
Die streek se naam is van die Kunenerivier afgelei. Kunene se hoofstad en grootste stad is Opuwo. Kunene grens in die noorde aan die twee Angolese provinsies Namibe en Cunene, in die ooste aan Omoesati, Osjana, Osjikoto en Otjozondjoepa, in die suide aan Erongo en in die weste aan die Atlantiese Oseaan.
Peer
Die peer, Pyrus communis, is 'n spesie van die genus Pyrus, geklassifiseer saam met duisende spesies in die familie Rosaceae (roosagtiges). Die eetbare vrugte wat die peerboom dra, staan bekend as sagtevrugte.
Dasa
Dasa of das is ’n Sanskrit woord wat in antieke Hindoegeskrifte soos die Rigveda en Arthashastra aangetref word. Dit beteken gewoonlik "vyand" of "dienaar".
Kunene
Politiek
In die streeksverkiesings van 2015 het SWAPO in vyf van die sewe kiesafdelings gewen, terwyl die Demokratiese Turnhalle-alliansie twee gewen het.
Gesondheid
Cholera is 'n probleem in die Kunene-streek, veral naby die Angolese grens. In Desember 2008 het die Zimbabwiese cholera-uitbraak die dood van honderde Zimbabwiërs veroorsaak, en 'n soortgelyke maar afsonderlike uitbraak het plaasgevind in die kiesafdeling van Epupa in die noorde van Kunene. Op 19 Desember het 3 mense gesterf en 29 siek geword. In Mei 2008 het ongeveer 15 mense ook aan cholera gesterf.
Ekonomie en infrastruktuur
Kunene het 60 skole met 20 332 studente.
Dasa
’n Derde gebruik, wat verwant is aan die tweede betekenis, is "dienaar van God", "gelowige". Dit kan ook voor ’n naam gebruik word om ’n "dienaar" van ’n geërde persoon of godheid aan te dui.
Kunene
Demografie
Volgens die 2001 Bevolkings- en Behuisingsensus het Kunene 'n bevolking van 68,735 (34,237 vroue en 34,487 mans of 101 mans vir elke 100 vroulike persone) wat teen 'n jaarlikse koers van 1,9% gegroei het. Die vrugbaarheidsyfer was 4.7 kinders per vrou. 25% woon in stedelike gebiede, terwyl 75% in landelike gebiede woon, en met 'n oppervlakte van 115,293 km2, was die bevolkingsdigtheid 0.6 persone per km2. 15% van die bevolking was onder 5 jaar oud, 26% tussen 5-14 jaar, 48% tussen 15-59 jaar en 7% 60 jaar en ouer. Die bevolking is verdeel in 12,489 huishoudings, met 'n gemiddelde grootte van 5,3 persone. 40% van huishoudings het 'n vroulike hoof van die huis gehad, terwyl 60% 'n man gehad het. Vir diegene 15 jaar en ouer was 52% nooit getroud nie, 12% getroud met sertifikaat, 17% getroud tradisioneel, 12% getroud met mekaar, 2% geskei en 4% was weduwees.
Ralph Clanton
Ralph Clanton (11 September 1914 – 29 Desember 2002) was 'n Amerikaanse akteur. Hy was bekend vir sy rolle in die rolprente Cyrano de Bergerac (1950), Johnny Tremain (1957), en Trading Places (1983), en in die televisiereeks Suspense (1949).
Kunene
Demografie
Die mees algemene huistale was Herero (42%) en Nama/Damaras (36%). Vir diegene 15 jaar en ouer was die geletterdheidsyfer 57%. Wat onderwys betref, was 51% van die meisies en 49% van die seuns tussen die ouderdomme van 6-15 op skool, en van diegene ouer as 15, het 45% skool verlaat, 9% was tans op skool en 41% het nooit skool bygewoon nie. In 2001 was die indiensnemingskoers vir die arbeidsmag (56% van die 15+) 77% in diens en 23% werkloos. Vir diegene van 15+ jaar en nie in die arbeidsmag (24%) was nie, was 19% studente, 56% huishouers en 25% afgetree, te oud, ens.
Dasa
In some sommige gevalle is dit vervangbaar met die woorde dasyu en asura, wat albei vertaal word as "demoon", "skadelike bonatuurlike mag", "slaaf" of "barbaar", na gelang van die konteks waarin dit gebruik word.
Rigveda 10.22.8 beskryf dasas as onder meer "barbare" wat geen wette het nie, ander oortuigings het en iemand kwaad kan aandoen sonder dat hulle die mens ken.
Newstead Abbey
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Newstead Abbey
Nottinghamshire
Engeland
Opgerig
Abdy: omstreeks 1170, omgebou vanaf 1540
PPS 26 Tonner 0-6-0ST
Die eerste van drie Pretoria-Pietersburg Spoorweg (PPS) 26-tonner stoomlokomotiewe is in 1896 by Pretoria afgelewer. Dit was 'n werkslokomotief wat gebruik is vir die bou van die Pretoria-Pietersburg spoorlyn. Die drie lokomotiewe kry die name Pretoria, Pietersburg en Nylstroom.
Newstead Abbey
Webtuiste
PPS 26 Tonner 0-6-0ST
Die Pretoria-Pietersburg Spoorlyn is op 31 Mei 1899 geopen. Op 12 Oktober 1899 begin die Tweede Vryheidsoorlog en die PPS val onder die beheer van Nederlands-Suid-Afrikaanse Spoorwegmaatskappy (NZASM). In Junie 1900 is Pretoria deur die Britse weermag onder Lord Roberts beset en die spoorweë van NZASM word oorgeneem deur 'n afdeling van die Britse weermag, die Imperial Military Railways (IMR). Met die Vrede van Vereeniging is die IMR aan die Sentraal-Suid-Afrikaanse Spoorweë (CSAR) oorhanding. Op 1 Januarie 1912 is die CSAR met die Natalse Regeringspoorweë (NGR) en die Kaapse Regeringspoorweë (CGR) versmelt om die Suid Afrikaans Spoorweë te vorm.
Op die Pretoria-Pietersburg Spoorweg was die drie lokomotiewe onder hul name bekend. Die NZASM se praktyk was om lokomotiewe volgens hul gewig te klassifiseer. Dus was hierdie lokomotiewe as "26-tonners" bekend. Hierdie klassifisering het gebly totdat hulle tydens die Tweede Wêreldoorlog uit diens gestel is.
Newstead Abbey
Newstead Abbey is 'n herehuis en vroeëre Augustyne-klooster in die Engelse graafskap Nottinghamshire, twaalf myl noord van Nottingham. Die abdy, wat omstreeks 1170 gestig is, is ná die ontbinding van Engelse kloosters tydens die regentskap van Hendrik VIII in 'n privaat woning omgeskep en staan vandag veral bekend as die voorvaderlike huis van Lord Byron. Dit is tans in besit van die Nottinghamse Stadsraad.
Øsløs
Øsløs is ‘n plek in die Deense Noord-Jutlandstreek van die Thisted-munisipaliteit. Dit het 239 inwoners (2008).
Rick Reynolds
Rick Reynolds is 'n Amerikaanse akteur, skrywer, en vervaardiger. Hy is bekend vir sy rolle in die televisiereekse Tall Tales & Legends (1985), The Rick Reynolds Show (1992), en Life... and Stuff (1997).
Jay Marchant
Jay Marchant (7 Januarie 1888 – 14 Junie 1962) was 'n Amerikaanse regisseur, assistentregisseur, en akteur. Hy was bekend vir sy rolle in die rolprente The Ghost City (1923), The Great Circus Mystery (1925), The Great Sensation (1925), en Speed Mad (1925).
Sarah Richards
Sy is in Durban gebore en het van 1985 tot 1990 skone kunste bestudeer aan die technikon in Durban. Daarna het sy vir vier jaar oorsee gereis om ondervinding op te doen en insig te verkry. In 2008 verwerf sy haar meestersgraad (cum laude) in die skone kunste aan die Durbanse Universiteit van Tegnologie. Tans woon en werk sy in die middellande van KwaZulu-Natal. Sy skep bronsbeelde vir die afgelope 20 jaar. Haar beelde toon ’n besondere nadruk op detail om beweging en animasie te weerspieël. Tydens die vroeë stadiums van modellering gebruik sy waks en klei om vloeibaarheid en detail te toon. Dan gebruik sy Rhinoliet vir tekstuur en struktuur. Sy is veral lief vir diere en voëls. Haar solo-uitstallings sluit in twee by ArtSPACE in Durban. Sy het ook deelgeneem aan uitstallings by St. Lorient Fashion & Art Galery en Cherie de Villiers Galery in Johannesburg en Foundryman’s Choice in die Paarl. Haar kommissies sluit in een van koning Nyabêla vir die Nasionale Erfenisprojek en visarende vir die Nedbank Golftoernooi by Sun City.
Bepaaldheid
Bepaaldheid in grammatika is 'n eienskap van naamwoordfrases en onderskei tussen entiteite wat spesifiek en identifiseerbaar is in 'n gegewe konteks (bepaalde naamwoordfrase) en entiteite wat nie is nie (onbepaalde naamwoordfrases).
Daar bestaan heelwat wisseling in die uitdruk van bepaaldheid in verskillende tale. In sommige tale, soos Afrikaans, word 'n bepaalde (die) of onbepaalde ('n) lidwoord gebruik om bepaaldheid aan te dui. In die algemeen kan 'n lidwoord vrye vorm hê, 'n frasale klitikum wees, of 'n affiks (toevoeging) tot die selfstandige naamwoord om die bepaalde naamwoordfrase te merk. Voorbeelde sluit in:
Bepaaldheid koppel dikwels met die merk van naamvalle in sekere sintaktiese kontekste. In heelwat tale verkry direkte voorwerpe duidelike merke slegs wanneer dit bepaald is. In Turks byvoorbeeld, word die direkte voorwerp in die sin adamları gördüm ("Ek het die mans gesien") gemerk met die agtervoegsel -ı om bepaaldheid aan te dui. Die gebrek aan die agtervoegsel sou beteken dat die direkte voorwerp onbepaald sou wees ("Ek het mans gesien").
In Serwo-Kroaties, en tot 'n mindere mate in Sloweens, kan bepaaldheid morfologies uitgedruk word op prenominale byvoeglike naamwoorde. Die verkorte vorm van die byvoeglike naamwoord word geïnterpreteer as onbepaald (nov grad "'n nuwe stad"), terwyl die lang vorm bepaald en/of spesifiek is (novi grad "die nuwe stad, 'n sekere nuwe stad").
In Japannees, 'n taal wat selfstandige naamwoord funksies met postposisies aandui, kan die onderwerpmerker (wa) bepaaldheid insluit. Byvoorbeeld, "uma wa" kan beteken "die perd", terwyl "uma ga" kan beteken "'n perd".
In sommige tale affekteer die bepaaldheid van die voorwerp die oorganklikheid van die werkwoord.
Europa (maan)
Europa (Grieks: Ευρώπη; ook Jupiter II) is die vierde grootste maan van die planeet Jupiter ná Io, en ook die sesde grootste maan in die sonnestelsel ná die Aarde se Maan. Europa is bekend vir sy yskors, waaronder 'n oseaan van water met 'n diepte van 100 km vermoed word.
Die vier Galileiaanse mane is met 'n teleskoop sigbaar. In vergelyking met die ander Galileiaanse mane het Europa 'n baie ligte oppervlak met 'n albedo van 0,68, wat beteken dat 68% van die sonlig wat ontvang word, weerspieël word.
Galileo Galilei het die maan se bestaan op 7 Januarie 1610 geregistreer, saam met die drie ander Galileiaanse mane Callisto, Ganimedes en Io. Die maan is vernoem na Europa, 'n dogter van die Fenisiesekoning Agenor en sy vrou Telephassa, 'n nimf en 'n geliefde van Zeus in die Griekse mitologie.
Woordeskat
Die woordeskat van 'n taal verwys na die algehele versameling woorde waaroor die taal beskik. Dit kan ook gebruik word om na die versameling woorde wat deur 'n skrywer gebruik word te verwys (vergelyk ryk woordeskat) of die versameling woorde wat deur 'n persoon verstaan word of wat die persoon waarskynlik sal gebruik om nuwe sinne mee saam te stel.
Woordeskat-toetse vorm 'n integrale komponent van intellektuele meting in sielkunde. Daar is bevind dat woordeskatvlakke konsekwent algehele intellektuele funksie en opvoedingsprestasie aandui.
Woordeboeke kan ingespan woord om onbekende woorde na te slaan en sodoende 'n persoon se woordeskat uit te brei.
Satanisme
Die term Satanisme is sedert die laat Middeleeue gebruik om na 'n aantal verskillende geloofstelsels binne verskeie kontekste te verwys. Aanhangers van Satanisme - of buitestaanders wat beweer dat hulle 'n beskrywing sou gee van Satanisme - het steeds 'n groot verskeidenheid geloofsoortuigings aan Satanisme toegeskryf, wat van die letterlike aanbidding van 'n kwaadwillige geestelike wese (teïstiese Satanisme) of ondermynende praktyke en rituele, waarin Christelike simbole bespot word (veral die sogenaamde Swart Mis) tot by die beweerde herontdekking van 'n antieke, misverstane religie gestrek het soos byvoorbeeld Setianisme, wat Satan aan die Egiptiese god Set gelykgestel het.
Eers met die Verligting van die 18de eeu het vername digters en denkers gestalte gegee aan die moderne Satanisme as 'n nuwe filosofiese rigting met 'n menslike gesig. Dit was 'n sinnebeeld vir die moderne mens se bevryding van onnatuurlike Christelik-kerklike leerstellings en dwange.
Die belangrikste huidige betekenis verwys egter na die religieuse stroming, wat in sy moderne vorm in die Verenigde State onder meer met die stigting van die Kerk van Satan ontstaan het en in wese óf 'n ateïstiese filosofie verteenwoordig, wat die morele waardes van teïstiese godsdienste soos die Christendom bespot en dit verwerp as onnatuurlik en huigelary en 'n selfbewuste lewenstyl volgens die natuurlike instinkte van die mens bepleit; óf teïstiese of politeïstiese strominge wat die klemtoon op 'n spirituele geloofservaring lê.
Religieuse Satanisme moenie verwar word met die sogenaamde Patologiese Satanisme of die Satanisme van die huidige jeugkultuur nie. Terwyl Religieuse Sataniste as vreedsame ateïste of nihiliste beskou moet word, spruit misdade wat in die media as "Satanisties" beskryf word, dikwels voort uit die sosiopatiese neigings en psigiese versteurings van sekere enkelinge en groeperings wat beweerde Sataniese simbole misbruik vir hul sadistiese geweldpleging.
Die Satanistiese jeugkultuur word gekenmerk deur sy verregaande kommersialisering en heg meer waarde aan bepaalde uiterlikhede as aan religieus-spirituele ervaringe. Jeugdiges probeer gewoonlik net uitvind of daar werklik 'n bose mag bestaan wat met bepaalde rituele aangeroep kan word.
Tweede Konsilie van Efese
Die Tweede Konsilie van Efese is in 449 byeengeroep deur keiser Theodosius II van Bisantium. Dit was veronderstel om ’n ekumeniese konsilie te wees, maar het die bynaam "Rowersinode" van pous Leo I gekry omdat ’n paar van die besluite afgedwing is deur die teenwoordigheid van gewapende soldate. Die besluite van die konsilie is twee jaar later herroep deur die Konsilie van Chalcedon.
Satanisme
Religieuse en filosofiese Satanisme en die vergoddeliking van die mens
In sy religieuse betekenis, wat uit die 18de eeu dateer, verwys die term Satanisme veral na die apoteose of vergoddeliking van die mens deur Satan en is vir die eerste keer deur Robert Southey as 'n trefwoord gebruik, waarmee hy sy teenstander Lord Byron probeer diskrediteer het. Lord Byron se drama Cain (1821) word as die eerste Satanistiese werk van die wêreldliteratuur beskou.
Tweede Konsilie van Efese
Aanleiding
In November 448 is die opperab Eutyches in Konstantinopel afgesit deur patriarg Flavianus omdat Eutyches nie wou instem met ’n teologiese formulering wat benadruk het dat Christus twee nature, een goddelik en een menslik, het nie. Eutyches was ’n aanhanger van monofisitisme, die opvatting dat Christus slegs een, goddelike natuur het. Keiser Theodosius II het toe ’n konsilie in Efese byeengeroep.
Satanisme
Religieuse en filosofiese Satanisme en die vergoddeliking van die mens
In sy werk Paradise Lost het John Milton reeds in 1667 Satan as 'n wesen beskryf wat die mens graag bewus wil maak van sy potensiaal om self kennis en goddelikheid te verwerf. 'n Latere verskynsel was die sogenaamde Hellfire Clubs, anti-Christelike verenigings in 18de eeuse Groot-Brittanje.
Die belangrikste motief van religieuse Satanisme - die vergoddeliking van die mens (Deus est homo) het sy oorsprong in die antieke Gnostiese slangkulte ("Ofiete"). 'n Verwysing na hierdie stromings is Génesis 3,5: "...julle oë sal opgaan, sodat julle soos God sal wees deur goed en kwaad te ken".
Tweede Konsilie van Efese
Aanleiding
Die keiser het deur sy uitnodigings na die konsilie gesorg dat dit ’n eensydige samestelling het. Hy moes noodgedwonge die pous van Rome en die vier biskoppe van Konstantinopel, Antiogië, Alexandrië en Jerusalem nooi, maar die res van die teenwoordiges was meestal voorstanders van monofisitisme. Eutyches het ’n groot groep monnike saamgeneem en uit Egipte het ’n groot afvaardiging van monofisiete gekom onder leiding van biskop Dioscorus van Alexandrië. Die keiser self het gesorg vir ’n groep gewapende soldate.
Satanisme
Religieuse en filosofiese Satanisme en die vergoddeliking van die mens
Vandag bestaan talle onafhanklike Sataniese groepe of "kerke" wêreldwyd, waarvan die drie grootstes die Kerk van Satan, die Tempel van Set en die Kerk van Sataniese Vrywording ("Church of Satanic Liberation") is. Omdat hierdie groepe nie hul ledesyfers bekend maak nie en kleiner groepe nie deur 'n sentrale struktuur beheer word nie, is dit moeilik om te bepaal presies hoeveel mense deelneem aan georganiseerde Satanisme. Volgens skattings is dit enkele duisend, maar nuwe media soos die internet bied vir baie belangstellendes die moontlikheid om meer inligting oor Religieuse Satanisme te kry.
Tweede Konsilie van Efese
Verrigtinge
Die konsilie is op 8 Augustus 449 geopen onder die voorsitterskap van die monofisitiese biskop Dioscorus. Pous Leo I se afgesante wou dadelik ’n brief van die pous voorlees waarin hy Eutyches se idees veroordeel en kant kies vir biskop Flavianus. Die voorsitter het dit egter verbied. Nadat Dioscorus ’n gunstige verslag van die proses teen Eutyches gegee het, is die afsetting van die ab ongedaan gemaak. Toe hy Flavianus van Konstantinopel en Eusebius van Dorileum daarna wou afsit, het sommige biskoppe en ’n afgesant van die pous (sy latere opvolger, Hilarius) beswaar gemaak. Hierop het Dioscorus die keiser se gewapende soldate in die kerk laat inkom en die deure laat sluit. Die afgevaardigdes is toe gedwing om vir die afsetting van die twee biskoppe te stem.
Satanisme
Etimologie en oorsprong
Die term Satanisme het tenminste in etimologiese opsig sy oorsprong in die gedagtewêreld van die Ooste, wat deur die leerstelling van 'n dualistiese wêreld, waarin die stryd tussen goed en kwaad 'n belangrike rol speel, gekenmerk word. Een van die oudste dualistiese religies is die Zoroastrisme, 'n geloofstelsel, wat die stryd tussen die skeppergod Ahoera Mazda en Ahriman sentraal staan. Gnostiese stromings soos die Middeleeuse Kathaarse Christene het hierdie dualisme oorgeneem.
Tweede Konsilie van Efese
Nasleep
Flavianus en Eusebius is verban en die keiser het die besluite van die konsilie goedgekeur. Pous Leo I het die gebeure egter ongeldig verklaar en die konsilie ’n "rowersinode" genoem. Die keiser is kort daarna oorlede en is opgevolg deur Marcianus, wat gou ’n nuwe konsilie byeengeroep het. Die Konsilie van Chalcedon is op 8 Oktober 451 geopen. Hier is al die besluite van 449 by Efese herroep.
Satanisme
Satan in die Joodse godsdiens
"Satan" (Hebreeus שטן) beteken letterlik "teenstander", en in die boek Job vervul hy die funksie van 'n soort prokureur-generaal. Satan kan dus wél 'n positiewe rol speel, wat in teologiese opsig steeds ondergeskik bly - hy tree slegs in opdrag van God op. In die Joodse religie is hy die aanklaer by God se regterstoel.
'n Polariserende beskouing van die wêreld as die plek, waar die stryd tussen goed en kwaad sou plaasvind, het sy oorsprong in Persiese en Babiloniese tradisies, wat die Joodse kultuur later beïnvloed het. Satan of "die duiwel" speel egter net 'n baie klein rol in die Joodse godsdiens, en hy kom nouliks in die Ou Testament van die Bybel voor.
Eers in later Joodse mitologieë soos die apokriewe Etiopiese Boek Enog, wat waarskynlik in die 1ste eeu v.C. ontstaan het, word Satan as 'n hooggeplaaste engel beskryf, wat as aanvoerder van 'n engel-rebellie uit die hemel gewerp is en in ballingskap op die aarde moet leef. Hierdie mites het veral in die Christelike godsdiens posgevat.
Christelike beskrywings
In die Christelike godsdiens word die primitiewer laat-Joodse beskouings oorgeneem en Satan gevolglik as die teenstander van God beskryf. Die beweerde belaglikheid van baie Christelike leerstellings en morele waardes is later deur 'n teenbeweging gekritiseer, waarin God deur Satan vervang is en Christelike simbole dikwels in 'n ander betekenis gebruik word. Hierdie beweging is egter minder konsekwent as byvoorbeeld suiwer ateïstiese stromings, en dit maak nog steeds deel uit van die Christelike kultuur.
Die huidige sienswyse
Danksy moderne navorsing en kritiese ondersoek van historiese tekste word Satan as 'n religieuse figuur in die Westerse wêreld steeds meer gedemitologiseer. Die ontwikkeling van Satan in die Joodse wêreld van 'n aanklaer na 'n spirituele wese, wat God se gesag probeer ondermyn, gaan volgens sommige deskundiges gepaard met die demonisering van opponerende groepe, aan wie dikwels kwaadwillige gedrag en doeleindes veronderstel is.
Die Joodse sekte van die Essene het al eeue voor Christus se geboorte begin om ander Joodse sekte, wat met hulle dogmas nie eens was nie, as "donker magte" te beskryf, terwyl hulle hulself as die "seuns van die lig" beskou het. Die vroeë Christene het hierdie benadering vinnig oorgeneem en byvoorbeeld Jode, wat Christus nie as die verlosser erken het nie, en later ook nie-Christene net soos Christelike groeperings met afwykende leerstellings as "kwaadwilliges" beskryf en hulle uitroeiing bepleit.
Middeleeuse duiwelsaanbidding
Die konsep van "duiwelsaanbidding" het in die Middeleeue baie aandag in Europa gekry.
Middeleeuse of Gotiese Satanisme sou neergekom het op die aanbidding of verering van die duiwel (soos gedefinieer deur die Christendom) deur die gebruik van baie ou heidense praktyke of die "ontheiliging" van die Rooms-Katolieke Kerk se rituele. Dit het na bewering rituele ingesluit soos menslike offers, die breek van kruise, die uitspreek van vloeke, die Swart Mis (Swart Nagmaal) en om 'n mens se siel aan die duiwel te "verkoop" in ruil vir hulp.
Daar is egter hoegenaamd geen historiese bewyse dat daar ooit 'n soort duiwelsaanbidding plaasgevind het nie. Beskrywings van duiwelaanbidding was steeds die fantasieproduk van Christelike skrywers, wat veral in die stryd teen nie-Christelike religies en praktyke en byvoorbeeld tydens periodes van misoeste gebruik is, wanneer mense op soek was na "skuldiges".
As gevolg van bygeloof en haatspraak is letterlik duisende "duiwelsaanbidders" of hekse doodgemaak, hoofsaaklik deur hulle lewend te verbrand.
Satan in die popkultuur
In baie Westerse lande het daar aan die einde van die twintigste eeu 'n beweging ontwikkel, wat beweerde "duiwelse" simbole en estetiek inspan. Hierdie verskynsel is amper meer 'n modegier of vorm van rebellie teen die bestaande Judaïsties-Christelike norme en waardes van die samelewing. Omdat veral jongmense hierby betrokke raak, word dit ook "Adolessente Satanisme" genoem, en gaan dit dikwels gepaard met die dra van sataniese simbole as juweliersware, tatoeëermerke, swart of donker klere en spesifieke soorte musiek (dit is belangrik om daarop te let dat alle jongmense wat hierdie soort voorkoms as modegier navolg, nie noodwendig by enige vorm van duiwelaanbidding betrokke is nie).
Hierdie vorm van Satanisme word ook soms "dabbling" genoem omdat jongmense daarmee eksperimenteer uit nuuskierigheid of onder groepsdruk. Hoewel betrokkenes by Adolessente Satanisme hulself nie noodwendig as Sataniste beskou nie, word daar ook met sataniese rituele (wat dwelmmisbruik kan insluit) geëksperimenteer en is dit dikwels die eerste stap tot 'n verbintenis tot teïstiese Satanisme.
Leerstellings van anti-Christelike groeperings buite die hoofstroom van Religieuse Satanisme
Wanneer die meeste mense aan die Satanisme dink, kom beelde van demone, diere- en menslike offers en bisarre seksuele praktyke dikwels by hulle op. Dat sommige groepe, wat hulle kulturele oorsprong in die Christelike wêreld het, by sulke aktiwiteite betrokke is, kan nie betwyfel word nie. Aanhangers van die Religieuse Satanisme beklemtoon egter dat hulle "alle lewe respekteer" en slegs die bestaande status quo (stand van sake) en "trop-mentaliteit" van die samelewing teenstaan.
Basiese beginsels, waarin verskillende groeperings glo:
Houding teenoor ander gelowe
Die meeste Satanistiese groepe en organisasies beskou ander gelowe en godsdienste as vals en bedrieglik. Hulle is veral openlik uitgesproke teen die Christelike Leer en Christelike waardes in die samelewing omdat dié hulle verhinder om "in vryheid" te kan leef. Hulle blameer Christene onder meer vir die onwettigheid van huwelike tussen mense van dieselfde geslag (in die meeste lande), die onwettigheid van prostitusie en aborsie (in sommige lande) en die algemene samelewing se eng morele waardestelsels. Sommige groepe, soos die 600 Club, het 'n "swartlys" waarop name van Christene en Christen-organisasies verskyn wat as vyande beskou word. Lede word aangemoedig om hulle teen hierdie organisasies en hul werksaamhede te verset en hulle daarvoor te beywer om 'n samelewing te skep waar elkeen sy eie waardes bepaal en besluite kan neem.
Satanisme in Afrika
Hoewel die okkulte in verskillende vorms dwarsoor Afrika bedryf word, kon Religieuse Satanisme nog nooit werklik 'n houvas op hierdie vasteland kry nie. Die rede hiervoor hou moontlik verband met die feit dat sekularisasie en wetenskaplik-ateïstiese oortuigings, wat 'n gunstige klimaat vir meer kritiese bewegings soos Religieuse Satanisme skep, tot dusver eerder 'n kenmerk van die hoogs ontwikkelde Westerse gemeenskappe is. Beskuldigings dat sommige Satanistiese groepe rassisme voorstaan, dat die groepe nog nooit werklik moeite gedoen het om lede in Afrika te werf nie of dat die meeste mense in Afrika redelik toegewyd is aan hul onderskeie religieë, is ander moontlike oorsake.